open-index/open-wikipedia-markdown huggingface dataset:
Thunderclap Newman

**Thunderclap Newman** oli Isosta-Britanniasta Lontoosta kotoisin ollut yhtye. Kokoonpano toimi vuosina 1969–1970. Ainoa menestyskappale oli heinäkuussa 1969 Britannian listan 1. sijan saavuttanut "Something In The Air".

Kokoonpano ei aluksi ollut oikea yhtye vaan studioon nauhoitusta varten koottu ryhmä. Rumpali ja laulaja John "Speedy" Keene oli saanut sävellyksensä "Armenia City in the Sky" The Who -yhtyeen *The Who Sell Out* -albumille. Tehtyään kappaleen "Something in the Air" hän esitti toistuvia pyyntöjä The Who -yhtyeen Pete Townshendille saada levyttää se yhtyeen perustamalle Track-levymerkille.

Townshend pyysi studioon muusikoita, jotka olivat kitaristi Jimmy McCulloch ja kosketinsoittaja Andy "Thunderclap" Newman.  Keene soitti rummut ja lauloi.  Session tuotti Townshend ja hän soitti nimettömänä basso-osuudet nauhoituksessa. Kokoonpano nimettiin kosketinsoittajan lisänimen mukaan.

"Something In The Air" nousi yllättävästi Ison-Britannian single-myyntilistojen ykköseksi heinäkuussa 1969. Yhdysvalloissa se nousi sijalle 37. Esiintymisiä varten kokoonpanoon otettiin basisti Jim Avery sekä rumpali Jack McCulloch. Townshend tunsi McCullochin veljekset näiden One In A Million -yhtyeen oltua The Who -yhtyeen konserttien avaajana. Speedy Keene siirtyi laulajaksi.

Yhtye ei kuitenkaan hioutunut kunnolla yhteen ja konsertit eivät onnistuneet parhaalla tavalla. Hittikappaletta ei myöskään osattu hyödyntää oikein. Thunderclap Newman teki albumin *Hollywood Dream*, jonka materiaalin sävelsi suurelta osin Keene. Yhtye hajosi 1970.

"Something In The Air" on ollut elokuvissa *The Magic Christian* ja *Strawberry Statement*.

## Diskografia
### Albumit
* Hollywood Dream (1970)
* Beyond Hollywood (studio/live) (2010)

### Singlet
* "Something in the Air" / "Wilhelmina"  (1969)
* "Accidents" / "I See It All" (1970)
* "The Reason" / "Stormy Petrel" (1970)
* "Wild Country" / "Hollywood Dream" (1970)

## Lähteet
*Jake Nyman Onnenpäivät 2 1995 s.210 
*The New Rolling Stone Encyclopedia of Rock 'n' Roll 1995 
*David Wells - 100 Greatest Psychedelic Records Diamond Publishing 2005 ISSN 1746 8051

### Viitteet
TY.O

**TY.O** on Taio Cruzin kolmas studioalbumi, joka julkaistiin 2. joulukuuta 2011 Island Recordsin kautta. Albumilta on julkaistu singleinä kappaleet "Hangover", "Troublemaker" ja "There She Goes". Albumia ovat olleet tuottamassa muun muassa Steve Angello ja David Guetta.

## Kappaleet

## Lähteet
Kudai

**KUDAI** on baskinkielinen industrial metal/thrash metal -yhtye. Se perustettiin Gipuzkoassa vuonna 2002.

## Jäsenet
;Nykyiset jäsenet
* David - laulu ja  kitara
* Bortx - kitara ja ohjelmointi
* Tito - rummut
* Urtzi - bassokitara
;entinen jäsen
* Eka - bassokitara (erosi 2008)

## Julkaisut
* *[[Hutsa]]* (2004)
* *[[Arima Eroslea]]* (2006)
* *[[Shah Mat]]* (2009)
* *[[Arezko Dorreak]]* (2013)

## Lähteet

## Aiheesta muualla
* www.KUDAI.org
* MySpace
* Jamendo
Henrik Robert

**Henrik Duntzfeldt Robert** (20. maaliskuuta 1887 Hurum – 2. syyskuuta 1971 Asker) oli norjalainen kilpapurjehtija ja olympiamitalisti.

Robert saavutti yksinpurjehdusluokissa olympiahopeaa Pariisissa 1924 ja Amsterdamissa 1928.

## Lähteet
* Henrik Robert Biography and Olympic Results  Olympics at Sports-Reference.com 

### Viitteet
Intianpöllö

**Intianpöllö** (*Strix ocellata*) on suuri pöllöihin kuuluva lintulaji. Sitä tavataan Intiassa, ja sitä esiintyy myös Myanmarissa ja Pakistanissa. Sen elinpiiriä ovat subtrooppiset ja trooppiset monet erilaiset ympäristöt. Intianpöllöt on helppo havaita niiden aamu- ja iltahämärissä kuuluvasta värisevästä kolkosta äänestä. Tyypillinen ääni on koiraan ja naaraan yhteisääntely, ja muita ääniä on matala huhuilu ja kirkuna. Niiden tunnistamista helpottavia ominaisuuksia ovat suuri koko, korvatupsujen puuttuminen ja naamaa kiertävä raidoitus.

## Kuvaus
Intianpöllö on korvatupsuton, täplikäs ja raidallinen ja sen väritys on ruskea-valkoinen. Naamakiehkurassa on ohut kiertävä musta-valkoinen raidoitus. Leuka on valkoinen. Sukupuolet ovat samanlaiset. Silmäluomi on oranssi ja silmäterä tummanruskea. Pyrstössä on ohut musta-valkoinen juovitus. Etelä-Intian ruskopöllöstä sen erottaa naaman raidoitus ja täplikäs kruunu.

Sillä on kolme alalajia, eikä niiden esiintymisalueissa ole tarkkoja rajoja.

* *S. o. ocellata* (Lesson, 1839) tavataan Etelä-Intiassa, ja uroksella on lyhyemmät siivet (333–338&nbsp;mm) kuin alalajilla *grandis*.
* *S. o. grisescens* Koelz, 1950 tavataan Pohjois-Intiassa, Himalajan eteläpuolella, lännessä rajana Pakistan, idässä Bihar. Merkit ovat päältä vaaleita, ja urosten siiven pituus on 338–346&nbsp;mm
* *S. o. grandis* Koelz, 1950 tavataan Gujaratissa, ja sen erottava piirre on uroksen siiven pituus (360–372&nbsp;mm)

## Levinneisyys ja elinalue
Intianpöllöä tavataan Intiassa, ja sitä esiintyy myös Myanmarissa ja Pakistanissa, mutta alkuperä ei ole tiedossa.

Lajia tavataan puutarhoissa ja metsäisillä alueilla. Ne oleilevat päiväsaikaan puissa, jossa ne valitsevat tiheän lehvästön keskellä olevan oksan. Lahoresta on vanha näyte, mutta Pakistanista ei ole tuoreita tietoja. Levinneisyysalue ulottuu Länsi-Bengaliin. Sen elinpiiriä ovat subtrooppiset ja trooppiset kosteat alavat metsät, kuivat savannit, kuivat pensastot, viljelmät, laitumet, puutarhat ja kaupunkialueet.

## Käyttäytyminen ja ekologia
Intianpöllöt lepäävät päiväsaikaan oksalla, yleensä pareittain. Häirittäessä ne voivat lentää auringonvalossa, mutta ne valitsevat mielellään suojaisan paikan tiheässä metsikössä. Niiden kolkko ääni on *tsuhua-aa*, jossa toisella sävelellä on tremolo. Koiras ja naaras ääntelevät duettona. Koiras ääntelee kerran tai kaksi, ja sen jälkeen naaras lyhyemmin ja vähemmän tremolona. Ääni kuuluu useammin marraskuussa, jolloin alkaa lisääntymiskausi. Pesiä tavataan eniten helmi-huhtikuussa. Ne voivat äännellä myös yksittäisellä huhuilulla ja kirkunalla, kuten tornipöllö. Pesä on puunkolossa, johon se munii kolme valkoista munaa. Niiden ravintoa ovat palmuoravat, hiiret ja muut pienet nisäkkäät.

## Kulttuurissa
Paikoin Keralassa intianpöllön kolkkoa ääntä pidetään pahana enteenä. Ääni tulkitaan merkitsevän *povaa-aa* (’lähdetään’ malajalamin kielellä) ja sitä pidetään kutsuna henkien maailmaan.

## Lähteet

## Aiheesta muualla
* 
* Calls and video recordings
Rikkinäisten ikkunoiden teoria

**Rikkinäisten ikkunoiden teoria** on kriminologinen teoria siitä, kuinka kaupunkielämässä ilmenevät häiriöt, kuten roskaaminen, töhrintä ja vandalismi lisäävät rikollisuutta ja epäsosiaalista käyttäytymistä. Teorian mukaan kaupunkiympäristön tarkkailu ja pitäminen hyvässä kunnossa ehkäisevät vandalismin ja rikollisuuden laajenemisen.

Teorian esittivät vuonna 1982 yhteiskuntatieteilijät James Q. Wilson ja George L. Kelling artikkelissaan *Broken windows: the police and neighbourhood safety*. Sittemmin siitä on kiistelty sekä yhteiskuntatieteiden piirissä että julkisesti. Teorialla on perusteltu kriminaalipolitiikan uudistuksia.

Rikkinäisten ikkunoiden teoria on saanut tukea empiirisistä tutkimuksista. Toisaalta sitä on myös runsaasti arvosteltu. Siihen liittyvä käytetty menetelmä on nollatoleranssi, jolla tarkoitetaan puuttumista pikkurikkeisiin, jolloin rikollisuus vähenee. Suomessa nollatoleranssia on sovellettu Stop Töhryille -kampanjalla.

## Lähteet
James Q. Wilson

**James Q. Wilson** (27. toukokuuta 1931 – 2. maaliskuuta 2012) oli yhdysvaltalainen yhteiskuntatieteilijä. Hän esitti artikkelissa vuodelta 1982 yhdessä George L. Kellingin kanssa rikkinäisten ikkunoiden teorian.

Wilson edusti nuorena demokraattisia arvoja ja äänesti muun muassa John F. Kennedyä, mutta myöhempinä vuosina hän tuli tunnetuksi konservatiivina, mitä kuvastaa hänen asemansa American Enterprise Instituten neuvonantajana.
Marinko Matosevic

**Marinko Matosevic** (s. 8. elokuuta 1985 Jajce, Bosnia ja Hertsegovina) on australialainen tennispelaaja. Parhaimmillaan hän on ollut kaksinpelissä ATP-listan sijalla 47 lokakuussa 2012.

## Tennisura
Maaliskuussa 2012 Matosevic pääsi karsintojen kautta mukaan Delray Beach International Tennis Championships -turnaukseen. Hän selvitti turnauksessa tiensä välieriin voittamalla puolivälierässä Ernests Gulbisin. Ensimmäisessä ATP-välierässään hän voitti Dudi Selan. Loppuottelussa hän hävisi Kevin Andersonille.

## Lähteet

## Aiheesta muualla
*Marinko Matosevic ATP:n sivuilla
*Marinko Matosevic ITF:n sivuilla
Luettelo Suomen arboretumeista

**Luettelo Suomen [[arboretum]]eista** eli Suomessa sijaitsevista puulajipuistoista.

## Puulajipuistoja Suomessa
Erottelu siitä, onko kyseessä puisto, puutarha, kansanpuisto, metsäalue, yksityinen pihapiiri tai vastaava on vaikea tehdä ja termejä käytetään päällekkäin. Puutarhamatkailun yleistyessä on kaupallisten puutarhojen, puutarhamyymälöiden ja taimistojen näyteistutuksista käytetty myös *arboretum*-nimeä. Sääolojen, hoidon, kasvitautien ja kokeiluistutusten vuoksi arboretumien lajisto muuttuu vuosittain.

## Katso myös
* Luettelo Suomen kasvitieteellisistä puutarhoista

## Lähteet
* 
### Viitteet
Pre-Op

**Pre-Op** on yhdysvaltalaisen The Dreamingin julkaisema kokoelmalevy, jota yhtye myi kiertuellaan vuonna 2008. Albumi sisältää ennenjulkaisemattomia B-puolia, demoja, remixejä ja covereita yhtyeen takavuosilta. Julkaisu kattaa materiaalia aina ex-kitaristi Carlton Bostin miksaamista klubiversioista rankimpiin alkuvuosien demoihin asti.

## Kappaleet
# Send Me An Angel (Real Life Cover, Etched in Blood)
# Puppet (Bonus Tracks, Puppet)
# Hollowman [Stitches] (Ennenjulkaisematon, Puppet)
# Solo Crucifixion (Bonus Tracks, Puppet)
# Afraid (The Dreaming)
# You Are (Bonus Tracks)
# Whole [Hole] (Bonus Tracks, Puppet)
# Lets Go To Bed (The Cure Cover)
# Crawl (Dreamo)
# Always & Never (Ennenjulkaisematon, Puppet)
# Fly Away (Dreamo)
# F**king Go Away [Bullet] (Club Remixes, Etched in Blood)

## Kokoonpano
* Christopher Hall – laulu
* Carlton Bost – kitara, ohjelmointi
* Jinxx – kitara
* Brent Ashley – basso
* Johnny Haro – rummut

## Aiheesta muualla
* Pre-Op discogs.com -sivustolla

## Lähteet
Tuomas Iiskola

**Tuomas Iiskola** (s. 28. lokakuuta 1992) on suomalainen salibandyn pelaaja, pelipaikaltaan hyökkääjä. Hän edustaa Salibandyliigassa pelaavaa Esport Oilersia. Iiskola on pelannut myös nuorten ja miesten Suomen salibandymaajoukkueissa.

Tähänastinen kohokohta 2010-2011 nuorten MM-kultaan ja Salibandyliiton vuoden poikajuniorin titteliin huipentunut läpimurtokausi. Iiskola löi läpi Salibandyliigassa, jossa oli saldollaan 17+14=31 Erän pistekakkonen Lauri Kapasen jälkeen ja lukemalla +21 joukkueen kärkimies plusmiinustilastossa. Kaudella 2012-13 Iiskola oli joukkueensa pistepörssin ykkönen teholukemin 23+19=42.

Kaudella 2013-2014 oli joukkueensa paras pistemies ja kannatteli harteillaan sarjan huonointa joukkuetta yhdessä maalivahdin Santtu Strandbergin kanssa. Tuomas esiintyi kaikissa joukkueensa runkosarjan otteluissa. Pistekeskiarvoksi runkosarjassa muodostui 2,8. Paras ase kova laukaus, joka viuhuu sisään puolikentästä saakka.

Tuomas Iiskolan veli Heikki Iiskola pelaa salibandya myös Esport Oilersissa.

## Lähteet

## Aiheesta muualla
* Henkilökuvassa Tuomas Iiskola - “Tästä tulinen laukaus on peräisin” Tapanilan Erä
Roger Mathis

**Roger Mathis** (4. huhtikuuta 1921 – 9. heinäkuuta 2015) oli sveitsiläinen jalkapalloilija. Hän pelasi puolustajana. Hän kuului Sveitsin maajoukkueeseen jalkapallon maailmanmestaruuskilpailuissa 1954. Hänen seuranaan oli vuosina 1953–1955 FC Lausanne-Sport.

## Lähteet
Paju (täsmennyssivu)

**Paju** tarkoittaa seuraavia:

* pajut (*Salix*), kasvisuku
* paju, paikannimien osana niittyä tarkoittava maastosana
* Paju, suomalainen etunimi
* Paju, kaupunki Etelä-Koreassa
* Paju, kylä Rannussa, Virossa
* Paju, kylä Tõllistessä, Virossa
* *[[Paju (elokuva)|Paju]]*, eteläkorealainen elokuva vuodelta 2009
* *[[Paju (patsas)|Paju]]*, Olavi Lanun veistos Lahdessa.
__NOTOC__
## Henkilöt
Paju on seuraavien henkilöiden sukunimi:

* Aili Paju (s. 1938), virolainen lääketieteilijä, professori ja kirjailija
* Anne Paju (s. 1950), virolainen kemisti
* Ants Paju (1944–2011), virolainen toimittaja ja poliitikko
* Asko Paju, oik. *Pentti Ignatius* (1902–1982), suomalainen toiminnanjohtaja ja nuortenkirjailija
* Elliina Paju, suomalainen thainyrkkeilijä ja entinen jääkiekkomaalivahti
* Eriikka Etholén-Paju (s. 1974), televisio- ja elokuvakäsikirjoittaja
* Imbi Paju (s. 1959), virolainen toimittaja, kirjailija ja ohjaaja
* Jaakko Paju (1936–2004), suomalainen koripalloilija
* Juhan Paju (1939–2003), virolainen kirjailija
* Kari Paju (s. 1940), suomalainen näyttelijä
* Lasse Paju (s. 1989), suomalainen salibandypelaaja
* Pentti Paju (1929–2010), suomalainen koripalloilija
* Seppo Paju (s. 1994), suomalainen frisbeegolfin pelaaja
* Tiina Paju (s. 1959), suomalainen graafikko ja kuvittaja
* Tuovi Paju-Laukkanen (s. 1937), suomalainen kääntäjä
* Vaike Paju (s. 1930), virolainen kasvitieteilijä.

### Kuvitteellisia henkilöitä

* Tapani Paju, tv-sarjassa *[[Salatut elämät]]*
* Mika Paju, tv-sarjassa *Salatut elämät*

## Muita
* Pajun rautatieasema, rautatieasema Pajussa, Etelä-Koreassa
* Pajun taistelu, Viron vapaussodan aikana 31.1.1919 käyty taistelu Pajussa, Virossa
* Paju-Kurdla, kylä Laimjalassa, Virossa
* Paju tänav, katu Tartossa, Virossa.

## Katso myös
* Pajula
* Pajunen
Toukkatokot

**Toukkatokot** (*Schindleria*) on tokkokaloihin (Gobiiformes) kuuluva kalasuku. Se luokiteltiin aiemmin omaan toukkakalojen heimoonsa (Schindleriidae). Suvun lajeja tavataan Intian valtameren ja Tyynenmeren lämpimistä vesistä koralliriuttojen läheisyydessä.

## Tyypillisiä piirteitä
Kaikki toukkatokkolajit ovat hyvin pienikokoisia, ja ne kasvavat suurimmillaan noin kahden sentin pituisiksi. Kääpiötoukkatokko (*Schindleria brevipinguis*) jää vain noin 8 millimetriä pitkäksi ja on mahdollisesti maailman pienin selkärankainen eläin. Toukkatokot ovat neoteenisiä eli niillä on aikuisenakin useita kalanpoikasille tyypillisiä piirteitä. Toukkatokot ovat pitkulaisia ja niiden ruumis on läpikuultava. Monet luut ja rustot ovat kehittymättömät.

## Lajit
Toukkatokkojen sukuun kuuluu kymmenen lajia:

* *[[Schindleria brevipinguis]]* - kääpiötoukkatokko
* *[[Schindleria edentata]]* 
* *[[Schindleria elongata]]* - puikkotoukkatokko
* *[[Schindleria macrodentata]]* - hammastoukkatokko
* *[[Schindleria multidentata]]*  
* *[[Schindleria nana]]*  
* *[[Schindleria nigropunctata]]* - pippuritoukkatokko
* *[[Schindleria parva]]*  
* *[[Schindleria pietschmanni]]* - riuttatoukkatokko
* *[[Schindleria praematura]]* - lahtitoukkatokko

## Lähteet
Burkina Fason vaakuna

**Burkina Fason vaakuna** on Burkina Fason tunnus lipun, kansallislaulun ja moton ohella. Se otettiin käyttöön vuonna 1997.

Vaakunan keskellä on maan lippuun perustuva kilpi. Lipussa punainen väri kuvaa vallankumousta, vihreä maan luontoa ja tähti vallankumouksen johtavia periaatteita. Kilven takana on kaksi keihästä. Kilvenkannattajina on kaksi valkoista hevosta, jotka symboloivat burkinalaisten jaloutta. Kilven alla on avoin kirja kuvaamassa tiedon ja koulutuksen tavoittelua. Hirssintähkät kuvaavat pyrkimystä olla ruoan suhteen omavarainen. Ylhäällä on maan nimi ja alhaalla lukee valtion motto *Unité, Progrès, Justice*, suomeksi *Yhtenäisyys, edistys, oikeus*.

## Lähteet
Kivikautinen keittokirja

**Melkein kivikautinen keittokirja. Luonnonmukaista lähiruokaa** on keittokirja, joka on nykyajan sovellutus kivikautisesta ruokavaliosta. Kirjan ovat laatineet hypnoterapeutti Heljä Suuronen-Geib ja fyysikko Leena-Sisko Johansson, ja sen on vuonna 2006 julkaissut Readme.fi. Toinen painos ilmestyi 2010.

Ruokavalio mukailee ennen maanviljelystä käytössä ollutta ruokavaliota ja tarkoittaa lähiruokavoittoista, viljatonta ja vain vähän käsitellyistä raaka-aineista valmistettua ruokaa.

Kirjaan liittyy likeisesti Heljä Suuronen-Geibin laatima teos *[[Kivikautinen ruokavalio (kirja)|Kivikautinen ruokavalio : painonhallintaan luonnon keinoin]]* (2008), jossa esitellään ruokavalion taustoja.

## Lähteet

## Aiheesta muualla
*Kivikautinen keittokirja, Esittely , Readme.fi
Kivikautinen ruokavalio (kirja)

**Kivikautinen ruokavalio : painonhallintaan luonnon keinoin** on Heljä Suuronen-Geibin laatima teos, jossa annetaan ohjeita kivikautisen ruokavalion noudattamiseen ja ruoanvalmistukseen. Kirja on ilmestynyt 2008, ja sen on julkaissut Readme.fi. 

Kirjassa käsitellään ihmisen ravitsemuksen muutoksia vuosituhansien myötä, kerrotaan ihmisen evoluutiossa tapahtuneista sopeutumista aiempaan ruokavalioon. Kirjoittaja kertoo että nykyiset kivikautisen ruokavalion suositukset perustuvat neljänkymmen vuoden aikana tehtyihin tutkimuksiin siitä, millaista ihmisen ruokavalio oli kivikaudella noin 10&nbsp;000 vuotta sitten. Ihmisen elimistö on yhä samanlainen kuin kivikaudella eikä ole sopeutunut viimeisten vuosikymmenien eikä vuosisatojenkaan ruokavaliomuutoksiin.

Suuronen-Geib on paino-ongelmiin erikoistunut hypnoterapeutti.

Kirjaan liittyy likeisesti Heljä Suuronen-Geibin ja Leena-Sisko Johanssonin laatima teos *[[Kivikautinen keittokirja|Melkein kivikautinen keittokirja. Luonnonmukaista lähiruokaa]]* (2010).

## Lähteet

## Aiheesta muualla
*Kivikautinen ruokavalio , Readme.fi
André Derrien

**André Derrien** (31. heinäkuuta 1895 Quimper, Finistère – 4. huhtikuuta 1994 Fouesnant, Finistère) oli ranskalainen kilpapurjehtija. Hän kuului kahdeksan metrin luokassa kultaa voittaneeseen *L'Aile VI* -joukkueeseen vuoden 1928 kesäolympialaisissa Amsterdamissa.

## Lähteet
Voorburg

**Voorburg** on kaupunki Alankomaissa Etelä-Hollannin provinssissa maan länsiosassa. Kaupungissa on noin 39 000 asukasta ja se kuuluu nykyään Leidschendam-Voorburgin kuntaan.

Kaupungin historia alkaa jo toiselta vuosisadalta ajanlaskumme alun jälkeen, jolloin roomalaiset perustivat nykyisen Voorburgin alueelle *Forum Hadriani*-nimisen kaupungin. Forum Hadriani oli manner-Euroopan pohjoisin roomalaiskaupunki ja Alankomaiden toiseksi vanhin kaupunki.

## Aiheesta muualla

*Leidschendam-Voorburgin kunnan kotisivut
Olle Gunneriusson

**Olle Gunneriusson** (26. elokuuta 1924 &ndash; 26. marraskuuta 1982) oli ruotsalainen ampumahiihtäjä. Hän edusti seuratasolla Hammerdals IF:ää.

Gunneriusson osallistui vuoden 1958 MM-kisoihin, joissa hän sai hopeaa 20 kilometrin matkalta. Kyseisissä kisoissa Ruotsi voitti joukkuekilpailun, jossa maan neljän parhaan kisaajan ajat laskettiin yhteen joukkueen tulokseksi. Gunneriusson oli ollut samana vuonna maansa mestaruuskisojen toinen, ja vuonna 1965 hän voitti Ruotsin-mestaruuden. 

## Lähteet
Eritrean vaakuna

**Eritrean vaakuna** on Eritrean tunnus lipun, kansallislaulun ja moton ohella. Se otettiin käyttöön vuonna 1993 maan itsenäistyessä.

Vaakunassa on kameli sen oltua apuna tavaroiden kuljetuksessa itsenäistymissodassa. Vaakunaa ympäröi laakeripuun lehviä. Nauhassa on valtion nimi tigrinjaksi, englanniksi ja arabiaksi.

## Lähteet
Dmitri Sokolov (ampumahiihtäjä)

**Dmitri Petrovitš Sokolov** (; 20. toukokuuta 1924 Fadjušino, Jurgamyšskin piiri nykyisellä Kurganin alueella – 4. heinäkuuta 2009) oli Neuvostoliittoa edustanut ampumahiihtäjä. Hän edusti seuratasolla Dinamo Ufaa.

Sokolov voitti MM-kisojen joukkuekilpailusta hopeaa vuonna 1958, kultaa 1959 ja jälleen hopeaa vuoden 1961 kisoissa. Hän sai vuoden 1959 kisoista henkilökohtaisen kilpailun hopeaa ja oli kuudes Squaw Valleyn olympialaisissa 1960. 

Sokolov toimi myös ampumahiihtovalmentajana vuoteen 1964 saakka ja oli Baškortostanin ensimmäinen ammattivalmentaja.

## Lähteet
Petteri Kuusela

**Petteri Kuusela** (s. 9. tammikuuta 1963 Helsinki) on suomalainen aktiiviuransa lopettanut koripalloilija. Hän edusti pääsarjaurallaan Honkaa, HoNsU:a ja Torpan Poikia. Kuusela pelasi myös 54 ottelua maajoukkueessa. Pääsarjauransa jälkeen hän on valmentanut juniorimaajoukkueita sekä toiminut Hongan apuvalmentajana vuosina 2004–2007. Hänen isänsä on tunnettu koripalloilija Seppo Kuusela.

## Ura
### Seurajoukkueet
Kuusela aloitti koripallon 5-vuotiaana Tapion Hongassa, jossa hän pelasi ikäistään vanhempien kanssa. Hän kuului juniorivuosina joukkueensa tärkeimpiin pelaajiin ja samalla Suomen lupaavimpiin pelaajiin yhdessä Kari-Pekka Klingan kanssa. Kaudella 1980–1981 Honkaa valmentanut Kari Liimo nosti Kuuselan edustusjoukkueen kokoonpanoon. Hän pelasi ensimmäisellä kaudellaan joitakin minuutteja Hongassa, mutta tämän lisäksi Kuusela pelasi myös joukkueen A-nuorissa, jonka hän johdatti Suomen-mestaruuteen samana kautena. Kaudella 1981–1982 Honka pelasi taloudellisesti säästeliäämmin, eikä hankkinut heti ulkomaalaispelaajia. Tämän myötä Kuusela nousi joukkueen avausviisikkoon.

Kuusela johdatti Hongan SM-finaaleihin kaudella 1983–1984, mutta tällöin Helsingin NMKY voitti loppuottelusarjan voitoin 3–0. Kauden 1984–1985 aikana Kuusela suoritti varusmiespalveluksensa, mikä vaikeutti hänen peliään. Samalla Honka ajautui pelillisiin vaikeuksiin, jolloin Seppo Kuusela siirtyi joukkueen valmentajaksi. Loppukauden aikana joukkue varmisti sarjapaikkansa.

Kauden 1985–1986 Kuusela vietti vaihto-oppilaana Idahossa. Suomeen palattuaan hän siirtyi pelaamaan HoNsU:un. Vuosikymmenen lopulla Kuusela siirtyi Torpan Poikiin, jossa hän saavutti SM-pronssia. Kaudella 1992–1993 hän palasi Honkaan, mutta joukkue jäi ilman suurempaa menestystä. Kesällä 1994 joukkuetta vahvistettiin valmentaja Kari Liimolla ja pelaajiksi hankittiin Petri Niiranen, Sakari Pehkonen sekä Juha Luhtanen. Honka ei saanut pelaajista kauden aikana parasta irti ja Kuuselan peliaika laski, kun nuori Juha Manner laitettiin pelaajarotaatiossa hänen edelleen. Joukkue joutui lopulta pronssiotteluun, jonka se hävisi Torpan Pojille. Kauden 1994–1995 päätteeksi Kuusela lopetti pääsarjakoripallon.

### Maajoukkue
Kuusela edusti Suomea nuorisomaajoukkuetasolla, jossa hän muodosti ikäluokassaan Kari-Pekka Klingan kanssa joukkueen tehokaksikon. Hän pelasi 24 maaottelua A-junioreissa. Miesten maajoukkueeseen Kuusela nousi jo toukokuussa 1982. Tällöin Suomi pelasi EM-karsinnoissa Portugalia vastaan. Kaiken kaikkiaan Kuusela edusti Suomea 54 kertaa.

## Lähteet
*

### Viitteet

## Aiheesta muualla
*Suomen Koripalloliitto
Koutokeino (taajama)

**Koutokeino** (, ) on Koutokeinon kunnan hallinnollinen keskus ja suurin asutuskeskus 1&nbsp;354 asukkaallaan. 

Taajamassa sijaitsevat mm. Koutokeinon ala- ja yläaste, ja Sámi joatkkaskuvla ja boazodoalloskuvla (”joatkkaskuvla”, norjaksi ”videregående skole” = ”jatkokoulu”), norjalainen nimitys lukiolle. Koutokeinon keskusta on kerääntynyt pääosin Riksvei 93:n (Álttáluodda/Suomaluodda) ympärille, joka ylittää ydinkeskustan eteläpuolella Koutokeinojoen. Ydinkeskustassa Rv93:sta eroava Bredbuknesveien on myös yksi tärkeimmistä, ellei jopa toiseksi tärkein tie, jonka varrella sijaitsevat ala- ja yläaste, ja LES-viessu (LES-talo), jossa sijaitsevat mm. Koutokeinon kirjaston, Länsi-Finnmarkin poronhoitohallinnon ja Beaivváš Sámi Teáhterin tilat ja osa sanomalehti *[[Ávvir]]in* tiloista.

Keskustassa Rv93:n varrella sijaitsee kaksi päivittäistavarakauppaa, Coop Marked  ja Rema 1000, joka on toisella puolella jokea, ravintola *Boddu* (’Tauko’)  ja Kahvila *Vika*. Keskustassa sijaitsee myös Márkan Senter, paikallinen ”kauppakeskus”, jossa on pari kauppaa ja Esso-huoltoasema. Koutokeinon kunnantalo sijaitsee koulujen ja Coop-kaupan välissä. 

Koutokeinolla on myös ”pohjoisempi keskusta”, jossa ovat Thon Hotel, pizza- ja hampurilaisravintola *Pitstop*, Circle K -huoltoasema ja Koutokeinon paloasema. Koutokeinon kunta suunnittelee lopettavansa Coop Marked -kaupan ydinkeskustasta ja rakentavansa isomman Coop Prixin pohjoisemmaksi keskustaan. Ydinkeskustan vieressä sijaitsee myös Koutokeinon suurin rakennus Diehtosiida, jossa on Saamelainen korkeakoulu, Gáldu, Sámi Arkiiva ja osa Norjan Saamelaiskäräjistä.

Hieman kirkonkylästä pohjoiseen Koutokeinojoen itärannan jyrkässä rinteessä on sijainnut jo 1950-luvulta hopeaseppäpariskunta Frank ja Regine Juhlsin galleria, joka on avoinna yleisölle. Galleriaa on rakennettu siten, että jokaiselle vuosikymmenelle on oma huoneensa. Yksi huoneista on Afganistan-vaikutteinen. Frank Juhls on syntyjään tanskalainen ja Regine sveitsiläinen. He tutustuivat alun perin Koutokeinossa, jossa he perehtyivät sikäläisen alkuperäiskansan elintapoihin. Galleriassa on myynnissä myös saamelaisteen perinteisiä käsitöitä. Nykyään galleriaa johtaa pariskunnan tytär Sunniva Juhls.

## Lähteet
Etelä-Afrikan vaakuna

**Etelä-Afrikan vaakuna** on Etelä-Afrikan tunnus lipun, kansallislaulun ja moton ohella. Se otettiin käyttöön 27. huhtikuuta 2000, jolloin maassa vietettiin Freedom daytä.

Keskellä olevassa kilvessä kaksi khoisanien kalliotaiteen tapaan kuvattua miestä tervehtii toisiaan kuvaten yhtenäisyyttä. Kilven ympärillä on vehnän tähkiä ja norsun syöksyhampaita. Kilven yläpuolella on ristikkäin keihäs ja nuija symboloimassa puolustusta ja käskyvaltaa. Niiden yläpuolella on protea ja sen yllä sihteeri. Ylimpänä on nouseva Aurinko. Vaakunan on suunnitellut Iaan Bekker.

Alhaalla on valtion ǀxaminkielinen motto "!ke e: /xarra //ke" ().


Tiedosto:Coat of Arms of South Africa 1910-1930.png|Vaakuna vuosina 1910–1930
Tiedosto:Coat of Arms of South Africa 1930-1932.png|1930–1932
Tiedosto:Coat of Arms of South Africa (1932-2000).svg|1932–2000


## Lähteet
Ouagadougoun katedraali

**Ouagadougoun katedraali** on katedraali Ouagadougoun kaupungissa Burkina Fasossa. Katedraali on 1930-luvulla rakennettu roomalaiskatolinen kirkko, yksi Länsi-Afrikan suurimmista kirkoista. Katedraali on rakennettu savitiilistä romaaniseen tyyliin.

## Lähteet
Suomensarja (koripallo)

**Koripallon Suomensarja** oli vuoteen 1975 asti Suomen koripallon toinen sarjataso Korisliigan jälkeen. Suomensarja on nykyisin lakkautettu.

Suomensarja pelattiin kolmen tai neljän joukkueen lohkoissa 1950-luvulta lähtien. Järjestelmän myötä samat joukkueet putosivat ja nousivat pääsarjatasolle, jolloin sarjojen tasoero huomattiin. Tämän takia kaudella 1975–1976 aloitettiin kansallinen I-divisioona, joka perustettiin SM-sarjan ja Suomensarjan välille. 

Kaudelle 1983–1984 Suomensarja pudotettiin maan neljänneksi sarjatasoksi, sillä I-divisioonan alapuolelle perustettiin vielä II-divisioona. Muutosten myötä Suomensarjan joukkuemäärä kasvoi. Sarjan alapuolella pelattiin vielä maakuntasarjaa.

## Lähteet
Ruandan vaakuna

**Ruandan vaakuna** on Ruandan tunnus lipun, kansallislaulun ja moton ohella. Se on ollut käytössä vuodesta 2001.

Vaakunaa kiertää vihreä, alhaalta sidottu köysi symboloimassa kovalla työllä saavutettavaa teollista kehitystä. Vaakunan keskellä on kori, hammaspyörä, durra ja kahvipuu. Oikealla ja vasemmalla on kilpi kuvaamassa isänmaallisuutta ja maan puolustamista sekä rehellisyyttä ja oikeutta. Ylhäällä on Aurinko.

Ylhäällä lukee maan virallinen ruandankielinen nimi. Vaakunan alla on valtion motto *Ubumwe, Umurimo, Gukunda Igihugu*, suomeksi *Yhtenäisyys, työ, isänmaallisuus*.

## Lähteet
Andrzej Nowaczyk

**Andrzej Jarosław Nowaczyk** (s. 3. maaliskuuta 1939 Poznań) on puolalainen entinen soutaja. Hän edusti seuratasolla AZS Wrocławia. Nowaczyk osallistui Tokion olympialaisissa 1964 perämiehellisten nelikkojen kilpailuun, jossa Puola pääsi finaaliin, mutta jäi siinä kuudenneksi eli viimeiseksi.

## Lähteet
Alfred Felber

**Alfred Felber** (19. syyskuuta 1886 &ndash; 10. huhtikuuta 1967 Geneve) oli sveitsiläinen soutaja ja olympiavoittaja. Hän edusti seuratasolla SN Genèveä.

Felber osallistui olympialaisiin kahdesti, vuosina 1920 ja 1924. Antwerpenin kisoissa 1920 hän oli voittamassa pronssia perämiehellisistä kaksikoista, ja Pariisissa 1924 Sveitsi voitti kultaa ajallaan 8.39,0 vain sekunnin kymmenesosan erolla toiseksi tulleeseen Italiaan.

## Lähteet
Dick Davies

**Richard Allen ”Dick” Davies** (21. tammikuuta 1936 Harrisburg, Pennsylvania – 25. helmikuuta 2012 Loudon, Tennessee) oli yhdysvaltalainen koripalloilija ja olympiavoittaja.

Takamiehenä pelannut Davies oli mukana Yhdysvaltain olympiakultaa Tokiossa 1964 voittaneessa joukkueessa. Hänet varattiin 79:ntenä , mutta hän ei koskaan pelannut NBA:ssa.

Davies kuoli 76-vuotiaana 25. helmikuuta 2012 Loudonissa, Tennesseen osavaltiossa.

## Lähteet
* Dick Davies Bio, Stats and Results  Olympics at Sports-Reference.com 

### Viitteet
Spiteful-luokka

**Spiteful-luokka** oli Britannian kuninkaallisen laivaston torpedovenehävittäjäluokka (). Ne luokiteltiin 30 solmun nopeuden omaavina ja nelisavuhormisina lokakuussa  1913 B-luokkaan.

Ulkomaisten alusten kasvaneet nopeudet määrittivät torpedovenehävittäjille suuremman 30 solmun nopeuden tarpeen. Amiraliteetti teki uudet tilaukset 30 solmun nopeuden omaavista aluksista, mutta ne eivät kyenneet saavuttamaan vaadittua nopeutta huonoissa olosuhteissa.

Alusten voimanlähteenä olivat 6&nbsp;300 hevosvoiman Normand-kattilat, joiden avulla ne saavuttivat vaaditun 30 solmun nopeuden. Niiden aseistuksen rungon muodostivat 12 naulan tykki ja torpedoputket.

## Alukset

 
## Lähteet
*
*
*
*

### Viitteet
Tage Lundin

**Tage Leif Lundin** (11. marraskuuta 1933 Stensele – 6. elokuuta 2019 Storuman) oli ruotsalainen ampumahiihtäjä. Hän edusti seuratasolla IK Berguvenia.

Lundin sijoittui Squaw Valleyn olympialaisissa 1960 henkilökohtaisella matkalla kahdenneksitoista ja sai seuraavan vuoden MM-kisoissa pronssia joukkuekilpailusta. Hän oli MM-kilpailuissa vuonna 1961 20 kilometrin kilpailun kahdeksas, vuoden 1963 kisoissa 24. ja 1965 kahdeskymmenes.

## Lähteet
Per Thorén

**Per Ludvig Julius Thorén** (26. tammikuuta 1885 Tukholma – 5. tammikuuta 1962 Tukholma) oli ruotsalainen taitoluistelija. Hän sai pronssia yksinluistelussa vuoden 1908 kesäolympialaisissa Lontoossa. Hän sai lisäksi vuonna 1905 pronssia ja vuonna 1909 hopeaa taitoluistelun maailmanmestaruuskilpailuissa. Euroopan-mestaruuskilpailuissa hän sai kultamitalin vuonna 1911 sekä pronssia vuosina 1906, 1909 ja 1910.

Vuonna 1913 Thorén kilpaili maailmanmestaruuskilpailuissa pariluistelijana Elly Svenssonin kanssa.

## Lähteet
Karoline Bjørnson

**Karoline Bjørnson** (o.s. *Reimers*, 1. joulukuuta 1835 Bergen – 27. kesäkuuta 1934 Aulestad) oli norjalainen näyttelijä. Hänet tunnetaan parhaiten Bjørnstjerne Bjørnsonin vaimona; hän oli mallina useille miehensä henkilöhahmoille. Monet Bjørnstjerne Bjørnsonin runot on omistettu Karolinelle. 

Bjørnson oli teatteriohjaaja Bjørn Bjørnsonin äiti. Hän kuoli Aulestadissa 98-vuotiaana.

Eyolf Sootin vuoden 1897 maalaus Bjørnstjerne ja Karoline Bjørnsonista on Norjan kansallisgalleriassa. Karolinen kuvasivat myös Bernhard Folkestad (1912) ja Olaf Gulbransson (1923). Hänestä kirjoitti elämäkertateoksen Øyvind Anker; *Boken om Karoline* julkaistiin vuonna 1982.

## Lähteet
BelOMO

**BelOMO** (Belorusskoje optiko-mehanitšeskoje objedinenije, "valkovenäläinen optomekaaninen yhtymä") on valkovenäläinen optisia laitteita valmistava yritys. Se on perustettu Minskissä (silloisessa Valko-Venäjän SNT:ssä) 1971.

Yhtymän päätehdas on 1957 perustettu osakeyhtiömuotoinen BelOMA-MMW () Se on yhä liikevaihtoonsa (43,9 milj. EUR) nähden suuri tehdas, sillä tehtaan henkilöstömäärä oli runsas 3&nbsp;200 henkeä vuonna 2012.

## Muut toimipisteet omiksi yrityksikseen
Minskin tehtaan ja toimintojen ohella BelOMO:lla oli aiemmin useita muita toimipisteitä. Nämä yhtiöitettiin erillisiksi yhtiöiksi vuonna 2009.

Esimerkiksi Zenit-kameroita ja kiikaritähtäimiä valmistettiin Vileikassa (kameroiden päätehdas Krasnogorskissa Moskovan lähellä), jossa sijaitsee BelOMO–Zenit OAO-osakeyhtiö.

BelOMOlla ja saksalaisella Zeissilla oli vuodesta 1995 lähtien JV Zeiss BelOMO -niminen yhteisyritys, joka valmisti mikroskooppioptiikkaa ja muuta optista välineistöä.
 
Aiempien tehtaiden nykyiiä yhtiönimiä ovat esimerkiksi LEMT, Diaprojektor, Svet ja SVERA.

## Tuotteet
Aluksi BelOMOn tuotanto koostui vaativammasta optiikasta ja kuvausvälineistöstä muun muassa avaruustekniseen käyttöön. Nykyisin tuotteet ovat erilaisia armeijan ja kuluttajien käyttöön tarkoitettuja tähtäimiä sekä järjestelmäkameroiden objektiiveja. Valko-Venäjän SNT:n aikana 1970- ja 1980-luvulla BelOMO valmisti runsain määrin tavallisille neuvostoliittolaisille tarkoitettuja kameroita, joita vietiin myös länsimaihin. Kameroita myytiin muun muassa nimillä Agat, Chaika, Elikon ja Vilia. Viimeksi mainittua ja sen johdannaisia (Siluet, Orion) valmistettiin eri nimillä useita miljoonia. Puolikkaalle kinofilmiruudulle kuvia ottava (eli nk. 'half-frame camera') Agat-18 on yhä suosittu lomografiaharrastajien keskuudessa.

## Lähteet
Andreas Kunz

**Andreas Kunz** (24. heinäkuuta 1946 Leipzig – 1. tammikuuta 2022) oli Itä-Saksaa edustanut yhdistetyn hiihtäjä ja olympiamitalisti. Hänen seuransa oli SC Dynamo Klingenthal.

Kunz voitti pronssia Grenoblen olympialaisissa 1968, ja sai maansa mestaruuskilpailuissa hopeaa vuonna 1968 sekä pronssia vuoden 1969 kisoissa. Hän joutui kuitenkin lopettamaan urheilu-uransa ennenaikaisesti, sillä hänellä oli yhteyksiä Itä-Saksasta loikanneeseen Ralph Pöhlandiin. Kunz jatkoi aktiiviuransa päätyttyä urheiluvirkailijana, ja oli lyhyen aikaa ammuntavalmentajana Saksan jälleenyhdistymisen jälkeen.

## Lähteet
SRWare Iron

**SRWare Iron** on Google Chrome -selaimen avoimeen lähdekoodin perustuva selain. Ironissa on jätetty pois id-tunnistus. Chromesta poiketen Iron ei lisää osoitepalkkiin ehdotuksia. SRWare Iron huolehtii siitä, että Google ja muut palvelut saavat selaimen käyttäjästä mahdollisimman vähän tietoa. SRWare Ironista julkaistiin ensimmäinen beetaversio 18. syyskuuta 2008, 16 päivää Google Chromen ensimmäisestä versiosta.

## Aiheesta muualla
*Virallinen sivusto
Joni Niiranen

**Joni Niiranen** (s. 20. syyskuuta 1981) on suomalainen salibandyn pelaaja. Niiranen on laitahyökkääjä ja hän pelaa Salibandyliigassa Loviisan Torin joukkueessa.

Salibandyliigassa Niiranen on Torin lisäksi edustanut myös Tapanilan Erää sekä Espoon Oilersia. Niiranen on myös pelannut yhden kauden Sveitsinliigassa UHC WaSan joukkueessa. Niiraselta löytyy yksi suomen mestaruus sekä kolme pronssia.

Suomen maajoukkueessa hän on pelannut 12 ottelua. Jonin pikkuveli Niklas Niiranen on myös salibandyn pelaaja.

## Lähteet
Alston Wise

**Joseph Alston Wise** (29. lokakuuta 1904 Winnipeg &ndash; 23. syyskuuta 1984 Vancouver) oli kanadalainen jääkiekkoilija ja olympiavoittaja.

Wise opiskeli Manitoban yliopistossa ja pelasi koulunsa joukkueessa vasempana laitahyökkääjänä, kunnes meni Winnipeg Hockey Clubiin. Hän oli voittamassa seuran riveissä Kanadan amatöörimestaruuden kaudella 1930&ndash;1931 ja niin ollen joukkue pääsi pelaamaan vuoden 1932 olympialaisiin. Joukkue voitti olympiaturnauksen, ja Wise teki viidessä ottelussa yhteensä kaksi maalia. 

Wise nimitettiin Manitoban jääkiekon kunniagalleriaan vuonna 2004.

## Lähteet

* Wisen profiili sports-reference.com -sivustolla
HMS Success (1901)

**HMS Success** oli Britannian kuninkaallisen laivaston 1901 vesille laskettu torpedovenehävittäjä.

## Valmistus
Amiraliteetti hyväksyi William Doxford and Sonsin 25. tammikuuta 1899 tekemän 51&nbsp;191 punnan tarjouksen yhden aluksen toimittamisesta. Se tilasi aluksen 30. maaliskuuta 1899, jolloin sen valmistusajaksi määrättiin 15 kuukautta. Köli laskettiin 18. syyskuuta 1899 telakkanumerolla 282. Alus laskettiin vesille 21. maaliskuuta 1901 ja valmistui toukokuussa 1902, jolloin sen ensihinnaksi oli laskettu 63&nbsp;273 puntaa. Hintaa oli korotettu valmistuksen aikana tehtyjen pienten muutosten vuoksi.

## Palvelus
*Success* palveli koko uransa kotivesillä. Alus upposi 27. joulukuuta 1914 kovassa aallokossa Fifenessin edustalla.

## Lähteet
*
*
*
*

### Viitteet
Win Butler

**Win Butler** (s. 14. huhtikuuta 1980) on Montrealissa sijaitsevan indie rock -yhtye Arcade Firen laulaja ja lauluntekijä. Hänen vaimonsa Régine Chassagne ja hänen veljensä William Butler ovat molemmat olleet saman yhtyeen jäseniä. Win syntyi **Edwin Farnham Butler III** -nimisenä  Truckeessa, Kaliforniassa ja kasvoi Woodlandsissa, Texasissa. Butler muutti vuonna 2000 Montrealiin, jossa hän tapasi vaimonsa Régine Chassagnen. Butler opiskeli McGill-yliopistossa uskontotiedettä.

## Lähteet

## Aiheesta muualla
Alan Warren

**Alan Kemp Warren** (s. 13. joulukuuta 1935) on brittiläinen entinen kilpapurjehtija ja olympiamitalisti.

Warren voitti Münchenin olympialaisissa 1972 hopeaa Tempest-luokassa yhdessä David Huntin kanssa. Pari kilpaili samassa luokassa myös Montréalin kisoissa 1976, mutta silloin he olivat neljänsiätoista eli koko kisan kolmanneksi viimeisiä.

## Lähteet
Peik Salminen

Peik Salminen (s. 1981) on suomalainen salibandyn pelaaja. Salminen on pelipaikaltaan hyökkääjä, mutta pystyy pelaamaan myös puolustajana.

Salibandyliigassa Salminen edustaa Loviisan Toria, hän on myös joukkueen kapteeni. Kasvattajaseuraansa hän palasi SSV:stä.

Salminen on pelannut 12 maaottelua ja voittanut MM-hopeaa vuonna 2006.

## Lähteet
Ingus Laivins

**Ingus Laivins** on latvialainen salibandypelaaja, joka edustaa Salibandyliigassa pelaavaa Loviisan Toria.

Laivins voi pelata sekä hyökkääjänä että pakkina. Torissa hän on kuitenkin pääasiassa puolustaja, kun taas Latvian maajoukkueessa keskushyökkääjä. Laivinsin pelitapa on ruotsalaistyylinen.

Laivins kuuluu Latvian salibandymaajoukkueen vakiomiehistöön.

## Lähteet
Rehakka

**Rehakka** on kylä Janakkalassa Kanta-Hämeen maakunnassa. Rehakan kylä sijaitsee Janakkalan Tervakosken pohjoispuolella. Kylässä asuu 80 asukasta.

Nimensä Rehakan kylä on saanut Rehakka-nimisestä kantatilasta. 

Kylän alueella sijaitsee pieni Rehakkajärvi, josta on vesiyhteys pohjoiseen Haapajärveen. Haapajärvestä vesiyhteys jatkuu melontakelpoisena edelleen Hyvikkälänjokea ja Tuulensuunjokea myöten Kernaalanjärveen. Lopulta vesiyhteys jatkuu Vanajaveden kautta aina Tampereelle ja Länkipohjaan saakka.

Kylillä toimii Rehakan ja Irjalan Kyläyhdistys ry, RIKy.

## Lähteet

## Kirjallisuutta
*Göös, Elisa ym. (toim.): *Veri vetää Rehakkaan : Rehakan ja Irjalan kyläkirja.* Rehakan ja Irjalan kyläyhdistys, 2004. .

## Aiheesta muualla
*Rehakka; Janakkalan kunta
Tuomas Savukoski

**Tuomas Savukoski** (s. 1990) on suomalainen salibandypelaaja. Hän on pelipaikaltaan puolustaja, mutta voi pelata myös hyökkääjänä. 

Savukoski pelaa Salibandyliigaa Loviisan Torin joukkueessa.  Hän tuli Loviisaan divarin SC Kaneetista (nykyinen Blackbirds). Savukoski on pelannut myös SB Vantaassa, Åif:ssä, PSS:ssä, Tapanilan Erässä sekä KooVeessa.

## Lähteet
Iiro Parviainen

**Iiro Parviainen** on suomalainen salibandyvalmentaja, joka aloitti elokuussa 2012 Ruotsin pääsarjan Svenska Superliganin joukkueen IBK Dalenin valmentajana. Hän on myös Latvian maajoukkueen päävalmentaja.

Parvainen on toiminut päävalmentajana muun muassa AC HaKissa, SBS Porissa, Sveitsin liigan UHC Waldkirch-St.Gallenissa, HIFK:ssa ja Loviisan Torissa. Hän on myös entinen kansainvälisen tason salibandyerotuomari.

## Lähteet
HMS Kangaroo (1900)

**HMS Kangaroo** oli Britannian kuninkaallisen laivaston vuonna 1900 vesille laskettu torpedovenehävittäjä.

## Valmistus
Palmers Shipbuilding and Iron Company valmisti aluksen ilman tilausta. Köli laskettiin 29. joulukuuta 1899 telakkanumerolla 787. Alus laskettiin vesille 8. syyskuuta 1900 ja laivasto lunasti aluksen vuosien 1900-1901 laivasto-ohjelman täydennyksenä. Alus valmistui heinäkuussa 1901.

## Palvelus
Palvelukseen otettaessa alus liitettiin Välimeren laivastoon, jossa se palveli vuoden 1905 Atlantin laivastoon siirtoonsa saakka. Vuotta myöhemmin alus siirrettiin Britteinsaarille. Alus myytiin 23. maaliskuuta 1920 M. Yatesille romutettavaksi.

## Lähteet
*
*
*
*

### Viitteet
The Sword

**The Sword** on yhdysvaltalainen heavy metal -yhtye, joka perustettiin Austinissa, Texasissa vuonna 2003. Alusta lähtien bändi  koostui laulaja ja kitaristi John D. Cronisesta, kitaristi Kyle Shuttsta ja basisti Bryan Richiestä, ja lokakuussa 2011 liittyi rumpali Santiago "Jimmy" Vela.

Vuonna 2018 yhtye ilmoitti jäävänsä määrittelemättömän mittaiselle tauolle. Lokakuussa 2022 yhtye ilmoitti lopettavansa.

## Diskografia
### Studioalbumit
**[[Age of Winters]]* (2006)
**[[Gods of the Earth]]* (2008)
**[[Warp Riders]]* (2010)
**[[Apocryphon]]* (2012)
**[[High Country]]* (2015)
**[[Used Future]]* (2018)

### EP-levyt
**[[Freya (The Swordin EP)|Freya]]* (2005)
**[[The Sword/Witchcraft]]* (2007)
**[[The Sword/Year Long Disaster]]* (2010)
**[[iTunes Festival: London 2010]]* (2010)

### Singlet
*"Freya" (2007)
*"Fire Lances of the Ancient Hyperzephyrians" (2008)
*"Tres Brujas" (2010)
*"(The Night the Sky Cried) Tears of Fire" (2010)
*"Hammer of Heaven" (2012)
*"The Hidden Masters/Arcane Montane" (2014)
*"High Country" (2015)
*"John the Revelator" (2016)

## Jäsenet
### Nykyiset
* John D. Cronise – laulu, kitara (2003–)
* Kyle Shutt – kitara (2003–)
* Bryan Richie – basso, syntetisaattori (2004–)
* Santiago "Jimmy" Vela III – rummut, lyömäsoittimet (2011–)

### Entiset
* Trivett Wingo – rummut, lyömäsoittimet (2003–2010)

### Kiertue
* Kevin Fender – rummut (2010–2011)

### Aikajana

ImageSize = width:600 height:auto barincrement:25
PlotArea = left:90 bottom:60 top:10 right:70
Alignbars = justify
DateFormat = dd/mm/yyyy
Period = from:01/11/2003 till:01/01/2016
TimeAxis = orientation:horizontal format:yyyy

Colors =
  id:voxgui  value:rgb(0.6,0,0) legend:Laulu,_Kitara
  id:guitar  value:kelleygreen  legend:Kitara
  id:bass    value:oceanblue    legend:Basso
  id:drums   value:orange       legend:Rummut
  id:Lines   value:black        legend:Julkaisut
Legend = orientation:horizontal position:bottom

ScaleMajor = unit:year increment:1 start:2004

BarData =
  bar:John    text:J. D. Cronise
  bar:Kyle    text:Kyle Shutt
  bar:Trivett text:Trivett Wingo
  bar:Bryan   text:Bryan Richie
  bar:Kevin   text:Kevin Fender
  bar:Jimmy   text:Jimmy Vela

PlotData=
  width:10 textcolor:black align:left anchor:from shift:(10,-4)
  bar:John    from:01/11/2003 till:end        color:voxgui
  bar:Kyle    from:01/11/2003 till:end        color:guitar
  bar:Trivett from:01/11/2003 till:11/10/2010 color:drums
  bar:Bryan   from:01/02/2004 till:end        color:bass
  bar:Kevin   from:04/11/2010 till:17/10/2011 color:drums
  bar:Jimmy   from:17/10/2011 till:end        color:drums

LineData =
  at:14/02/2006 color:black layer:back
  at:02/04/2008 color:black layer:back
  at:24/08/2010 color:black layer:back
  at:22/10/2012 color:black layer:back


## Lähteet
Tie Nikeaan

**Tie Nikeaan: Roomalaisten ja kristittyjen yhteinen matka ajanlaskumme alusta valtiokirkon syntyyn** on Veikko Litzenin vuonna 2009 ilmestynyt kirja kristinuskon varhaisesta historiasta. Teoksen on julkaissut Kirja-Aurora.

## Lähteet
* 

## Aiheesta muualla
* Markus Mertaniemi: Kristinusko antiikin roomalaisessa maailmassa. Agricola 29.10.2009.
* Maijastina Kahlos: Rooma tuhoutuu aina uudestaan . Helsingin sanomat 14.3.2010.
* Jukka Kemppisen blogikirjoitus.
Myrmidon-luokka (hävittäjä)

**Myrmidon-luokka** oli Britannian kuninkaallisen laivaston torpedovenehävittäjäluokka (). Ne luokiteltiin 30 solmun nopeuden omaavina ja nelisavuhormisina lokakuussa  1913 B-luokkaan.

Ulkomaisten alusten kasvaneet nopeudet määrittivät torpedovenehävittäjille suuremman 30 solmun nopeuden tarpeen. Amiraliteetti teki uudet tilaukset 30 solmun nopeuden omaavista aluksista, mutta ne eivät kyenneet saavuttamaan vaadittua nopeutta huonoissa olosuhteissa.

Alusten voimanlähteenä olivat 6&nbsp;300 hevosvoiman Normand-kattilat, joiden avulla ne saavuttivat vaaditun 30 solmun nopeuden. Niiden aseistuksen rungon muodostivat 12 naulan tykki ja torpedoputket.

## Alukset

 
## Lähteet
*
*
*
*

### Viitteet
Jarno Lappalainen

**Jarno Antero Lappalainen** (s. 13. joulukuuta 1986 Mikkeli) on suomalainen vihreitä edustava poliitikko, joka toimii ympäristö- ja ilmastoministeri Maria Ohisalon erityisavustajana ja Vihreiden ministeriryhmän sihteerinä. Hän oli Suomen ylioppilaskuntien liiton (SYL) puheenjohtaja vuonna 2012.

Ennen SYL:n puheenjohtajuutta Lappalainen toimi liiton varapuheenjohtajana vuonna 2011 sekä Aalto-yliopiston ylioppilaskunnan hallituksen jäsenenä ylioppilaskunnan ensimmäisenä toimintavuonna 2010. Hän oli Suomen Nuorisoyhteistyö – Allianssin hallituksen jäsen vuosina 2012–2014.

Kaudella 2015–2017 Lappalainen toimii vihreiden puoluevaltuuskunnan varapuheenjohtajana. Aiemmin kaudella 2013–2015 Lappalainen toimi puoluevaltuuskunnan jäsenenä Vihreiden nuorten ja opiskelijoiden liiton (ViNO) edustajana. Lisäksi Lappalainen on toiminut vihreiden työllisyystyöryhmän puheenjohtajana sekä poliittista ohjelmaa uudistaneen työryhmän jäsenenä. Lappalainen oli ehdolla kevään 2015 eduskuntavaaleissa Uudenmaan vaalipiiristä ViNOn kärkiehdokkaana, muttei tullut valituksi saaden 370 ääntä. 

Lappalainen suoritti lukio-opintonsa asuessaan Lemillä ja kirjoitti ylioppilaaksi Lappeenrannan Kimpisen lukiosta vuonna 2005. Koulutukseltaan hän on tekniikan kandidaatti.

Lappalainen valittiin vuonna 2019 Rinteen hallitukseen yhdeksi ulkoministeri Pekka Haaviston kolmesta erityisavustajasta. Myöhemmin samana vuonna hän siirtyi sisäministeri Maria Ohisalon erityisavustajaksi. Hänen erityisavustajan tehtäviinsä kuuluivat viestintä ja mediasuhteet sekä vihreiden ministeriryhmän viestinnän koordinaatio. Ohisalon esikunnassa hän siirtyi vuonna 2021 Vihreiden ministeriryhmän sihteerin tehtävään. Ohisalon jäädessä perhevapaalle Lappalainen jatkoi ministeriryhmän sihteerinä ja siirtyi ympäristö- ja ilmastoministerin erityisavustajaksi toimien ensin Emma Karin ja myöhemmin jälleen Ohisalon erityisavustajana.

## Lähteet
HMS Arun

**HMS Arun** oli Britannian kuninkaallisen laivaston River-luokan torpedovenehävittäjä.

## Valmistus

Alus tilattiin osana vuosien 1902-1903 laivasto-ohjelmaa Cammell Lairdilta Birkenheadistä, missä köli laskettiin 27. elokuuta 1902. Alus laskettiin vesille 29. huhtikuuta 1903 ja valmistui helmikuussa 1904.

## Palvelus
Alus myytiin 30. kesäkuuta 1920 romutettavaksi.

## Lähteet
*
*
*

### Viitteet